CELEX: E2018J0005
Language: bg
Date: 2019-05-14 00:00:00
Title: Решение на Съда от 14 май 2019 година по дело E-5/18 — Надзорен орган на ЕАСТ срещу Исландия (Неизпълнение на задължения от държава от ЕАСТ — Нетранспониране — Директива 2013/11/ЕС)

19.9.2019   
            
            
               BG
            
            
               Официален вестник на Европейския съюз
            
            
               C 315/6
            
         
      РЕШЕНИЕ НА СЪДА
      от 14 май 2019 година
      по дело E-5/18
      Надзорен орган на ЕАСТ срещу Исландия
      
         (Неизпълнение на задължения от държава от ЕАСТ — Нетранспониране — Директива 2013/11/ЕС)
      
      (2019/C 315/07)
      По дело E-5/18, Надзорен орган на ЕАСТ срещу Исландия — ИСК за постановяване, че Исландия не е приела мерките, необходими да направи акта, посочен в точки 7г, 7е и 7к от приложение ХIХ към Споразумението за Европейското икономическо пространство (Директива 2013/11/ЕС на Европейския парламент и на Съвета от 21 май 2013 г. за алтернативно решаване на потребителски спорове и за изменение на Регламент (ЕО) № 2006/2004 и Директива 2009/22/ЕО), както е адаптиран с Протокол 1 към Споразумението, и по член 7 от Споразумението, като не е приела в предвидения срок мерките, необходими за транспонирането на акта, или, във всеки случай, като не е уведомила Надзорния орган за това, Съдът в състав Páll Hreinsson, председател, Per Christiansen (съдия-докладчик) и Bernd Hammermann, съдии, постанови на 14 май 2019 г. решение, чийто диспозитив гласи:
      Съдът реши:
      
                  1.
               
               
                  Постановява, че Исландия не е изпълнила задълженията си съгласно акта, посочен в точки 7г, 7е и 7к от приложение ХIХ към Споразумението за Европейското икономическо пространство (Директива 2013/11/ЕС на Европейския парламент и на Съвета от 21 май 2013 г. за алтернативно решаване на потребителски спорове и за изменение на Регламент (ЕО) № 2006/2004 и Директива 2009/22/ЕО), както е адаптиран с Протокол 1 към Споразумението, и по член 7 от Споразумението, като не е приела в предвидения срок мерките, необходими за транспонирането на акта.
               
            
                  2.
               
               
                  Осъжда Исландия да заплати съдебните разноски.